Der skete flere vigtige politiske hændelser i den habsburgske tid. Frederik 4. afskaffede i [[1406]] [[livegenskab]]et og indrømmede bønderne og borgerne politisk indflydelse. Dette skete som tak for, at folket havde støttet sin populære fyrstegreve i konflikten med både lavadelen og kejseren. Det var også Frederik 4. som gjorde Innsbruck til landets residensby. Kejser [[Maximilian 1. (Tysk-romerske rige)|Maximilian 1.]] foretrak sågar Innsbruck frem for [[Wien]] som hele rigets residensby. Formelt forblev Meran Tyrols hovedstad indtil [[1848]]. Maximilian 1. sikrede også Tyrols forsvarsmæssige særstilling: Tyrolerne kunne ikke forpligtes til krigstjeneste uden for landets egne grænser, men måtte til gengæld selv bidrage til landets forsvar. Dette indebar, at også bønderne fik lov til at bære våben.
Tidligere_riger,_stater,_protektorater,_kolonier_og_lande